open-index/open-wikipedia-markdown huggingface dataset:
எல்லாமே என் ராசாதான்

**எல்லாமே என் ராசாதான்** (*Ellame En Rasathan*) 1995 ஆம் ஆண்டு ராஜ்கிரண் இயக்கி, தயாரித்து மற்றும் நடித்து வெளியான தமிழ் திரைப்படம். இளையராஜாவின் இசையில் வெளியான இப்படம் வணிகரீதியில் வெற்றி பெற்ற திரைப்படம். இப்படம் 1996 ஆம் ஆண்டு  தெலுங்கில் *சொக்கடி பெல்லம்* என்ற பெயரில் மோகன் பாபு, ரம்யா கிருஷ்ணன் மற்றும் மோனிகா பேடி நடிப்பில் மறுஆக்கம் செய்யப்பட்டது.

## கதைச்சுருக்கம்

சிங்கராசு (ராஜ்கிரண்) சிறுமியான தன் மகளுடன் தன் மனைவியைக் கொன்ற மூக்கையனைத் (சூரியன்) தேடி ஒரு கிராமத்திற்கு வருகிறான். அவனது மகள்தான் அந்தக் கொலையைக் கண்ணால் கண்ட சாட்சி. எனவே அந்த சிறுமியைக் கொல்ல அவர்களைப் பின்தொடர்ந்து வருகிறான் மூக்கையன். அந்தக் கிராமத்தின் தலைவர் மகள் சின்னராணி (ரூபா ஸ்ரீ) சிங்கராசுவை விரும்புகிறாள்.

சிங்கராசுவின் கடந்தகாலம்: சிங்கராசு அவன் சொந்த கிராமத்தின் தலைவர். நல்லவனாக இருந்தாலும் பொறுப்பற்றவனாக இருக்கிறான். அருகிலுள்ள கிராமத்தைச் சேர்ந்த பெண் சிசுக்கொலையை செய்யத் தூண்டும் மூக்கையனால் புதிதாகப் பிறந்த பெண் குழந்தை கொல்லப்படுகிறது. இதற்கு ஆதரவாக இருக்கும் அருகிலுள்ள கிராமத்துத் தலைவர் அய்யாவைத் (விட்டல் ராவ்) தண்டிக்க அவள் மகள் ராணியைக் (சங்கீதா) கடத்திவந்து தன் வீட்டில் தங்க வைக்கிறான் சிங்கராசு. இதன்பிறகு அய்யா காவல் நிலையத்தில் புகாரளிப்பதால் மூக்கையன் கைது செய்யப்படுகிறான். சிங்கராசுவின் நற்குணத்தைப் புரிந்துகொண்டு அவனை காதலிக்கத் தொடங்கும் ராணி தன் வீட்டுக்குப் போக மறுக்கிறாள். ராணியைத் திருமணம் செய்துகொள்ளும் சின்ராசு பொறுப்பானவனாக மாறுகிறான். சிறையிலிருந்து விடுதலையாகி வரும் மூக்கையன் சிங்கராசுவைப் பழிவாங்க ராணியைக் கொல்கிறான்.

இதன்பின் சிங்கராசு மூக்கையனைத் தண்டித்தானா? சின்ன ராணியைத் திருமணம் செய்தானா? என்பது மீதிக்கதை.

## நடிகர்கள்

* ராஜ்கிரண் - சிங்கராசு 
* சங்கீதா - ராணி 
* ரூபா ஸ்ரீ - சின்ன ராணி 
* வடிவேலு - வடிவேலு 
* ஆர். சுந்தர்ராஜன் 
* கே. ஆர். விஜயா - சிங்கராசுவின் பாட்டி 
* விட்டல் ராவ் - அய்யா 
* சூரியன் - மூக்கையன் 
* பெரிய கருப்புத் தேவர் 
* வெள்ளை சுப்பையா 
* கனல் கண்ணன் 
* கொல்லங்குடி கருப்பாயி 
* பயில்வான் ரங்கநாதன் 
* சிசர் மனோகர் 
* பேபி ஸ்ரீலட்சுமி - சிங்கராசுவின் மகள் 
* பேபி அனுஷா - சிங்கராசுவின் மகள்

## இசை

படத்தின் இசையமைப்பாளர் இளையராஜா. பாடலாசிரியர்கள் வாலி, புலமைப்பித்தன் மற்றும் பொன்னடியான்.

## மேற்கோள்கள்


## வெளி இணைப்புகள்

* 

பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1995 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:வடிவேலு நடித்த திரைப்படங்கள்
சின்ன பசங்க நாங்க

**சின்ன பசங்க நாங்க** 1992 ஆம் ஆண்டு முரளி மற்றும் ரேவதி நடிப்பில், இளையராஜா இசையில், ராஜ்கபூர் இயக்கத்தில், ஏ. ஜி. சுப்ரமணியன் தயாரிப்பில் வெளியான தமிழ் திரைப்படம்.

## கதைச்சுருக்கம்
முத்துக்காளை (முரளி) நகரத்தில் படிப்பை முடித்து தன் கிராமத்திற்கு வருகிறான். அம்பலம் (ஆர். பி. விஸ்வம்) அந்தக் கிராமத்தின் தலைவர். பூச்செண்டு (சாரதா பிரீதா) முத்துக்காளையை விரும்புகிறாள். முத்துக்காளையின் முறைப்பெண்ணான மரிக்கொழுந்தும் (ரேவதி) அவனை திருமணம் செய்து கொள்ள விரும்புகிறாள்.

ஒருநாள் வீசும் புயல் காற்றின் காரணமாக அந்த ஊர் கடுமையாக பாதிக்கப்படுகிறது. அந்த ஊரிலுள்ள வீடுகள் இடிந்து ஏழை மக்கள் வசிப்பதற்கு இடம் இல்லாமல் தவிக்கின்றனர். புயல் காற்று ஓய்ந்து இயல்புநிலை திரும்பும் வரை அந்த கிராமத்துக் கோயிலில் தங்கிக்கொள்ள அம்பலத்திடம் அனுமதி கேட்கின்றனர். அம்பலம் அவர்கள் கோவிலுக்குள் செல்ல அனுமதி மறுக்கிறான். பூச்செண்டுவின் தாய் அந்தக் கோயிலின் பூட்டை உடைத்து மக்களை கோயிலுக்குள் தங்க வைக்கிறாள். தான் சொன்னதை மீறி அனைவரையும் கோவிலுக்குள் அழைத்துப் போனதால் ஆத்திரப்படும் அம்பலம் பஞ்சாயத்தைக் கூட்டுகிறான். அதில் பூச்செண்டுவின் தாய்க்கு அவள் தலையை மொட்டையடிக்கும் தண்டனையை வழங்குகிறான். மேலும் பூச்செண்டு அந்தக் கோயிலில் தேவதாசியாக உத்தரவிடுகிறான்.

இந்த அநீதியான தண்டனையைக் கண்டு கோபப்படும் முத்துக்காளை பூச்செண்டுவை அந்த தண்டனையிலிருந்து காப்பாற்ற அவளைத் திருமணம் செய்கிறான். அதன்பின் என்ன நடந்தது என்பது மீதிக்கதை.

## நடிகர்கள்
* முரளி - முத்துக்காளை 
* ரேவதி - மரிக்கொழுந்து 
* சாரதா பிரீதா - பூச்செண்டு 
* ஆர். பி. விஸ்வம் - அம்பலம் 
* கவுண்டமணி - 'குவைத்' கோவிந்த் 
* செந்தில்
* வடிவுக்கரசி
* சங்கீதா
* வாணி 
* சார்லி - மாணிக்கம் 
* குமரிமுத்து - கண்ணாயிரம் 
* கே. கே. சவுந்தர் - காளிமுத்து 
* சிவராம் காந்தி 
* பூபதி ராஜா 
* வெங்கடேஷ் 
* சிவராமன் 
* மாஸ்டர் ஹாஜா ஷெரிப் 
* கிங்காங் 
* மார்த்தாண்டன் 
* செல்லதுரை 
* சூப்பர் சுப்பராயன் 
* கோவை செந்தில்- வெள்ளைச்சாமி

## இசை
படத்தின் இசையமைப்பாளர் இளையராஜா. பாடலாசிரியர்கள் வாலி மற்றும் கங்கை அமரன்.

## வரவேற்பு
இப்படம் திரையரங்குகளில் 100 நாட்கள் ஓடிய வெற்றித் திரைப்படம்.

## மேற்கோள்கள்


## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பத்தினி தெய்வம்

***பத்தினி தெய்வம் (Pathini Deivam)*** 1957 ஆம் ஆண்டு வெளிவந்த இந்தியத் தமிழ் மொழித் திரைப்படமாகும். சி. எச். நாராயணமூர்த்தி இப்படத்தை இயக்கினார். ஜெமினி கணேசன், சாவித்திரி, எம். என். நம்பியார், எஸ். வி. ரங்காராவ், பி. எஸ். வீரப்பா, ஜே. பி. சந்திரபாபு, ஜி. வரலட்சுமி ஆகியோர் நடித்திருந்தனர்.

## நடிகர்கள்

* ஜெமினி கணேசன்
* மா. நா. நம்பியார்
* எஸ். வி. ரங்கராவ்
* பி. எஸ். வீரப்பா
* வி. எம். ஏழுமலை
* ஜே. பி. சந்திரபாபு
* சாவித்திரி (நடிகை)
* ஜி. வரலட்சுமி
* ராஜசுலோசனா
* எம். சரோஜா
*கிட்டன்
*கண்ணபிரான்
*திருவேங்கடம்
*எம்.சரோஜா
*ஜெயலட்சுமி

## படக்குழுவினர்
* தயாரிப்பாளர்: டபிள்யூ.எசு.வி நாயுடு
* இயக்குநர்: நாராயணமூர்த்தி
* கதை & வசனம்: கே.எம் கோவிந்தராஜன்
* ஸ்டுடியோ: கோல்டன், வாஹினி மற்றும் ரேவதி

## கதைச்சுருக்கம்
மருதநாட்டு அரசன் மஹேந்திரனும், குறிஞ்சிநாட்டு அரசன் குலசேகரனும் நண்பர்கள். மஹேந்திரனை சந்திக்க குலசேகரன் வருகிறான். அப்போது மகேந்திரனின் மனைவி சிவகாமியும், மகன் மணிசேகரனும் குலசேகரனை வரவேற்று சில நாட்கள் அவர்களுடன் தங்க வேண்டுகிறார்கள். குலசேகரனை தன் சகோதரனை போலவே நடத்துகிறாள் சிவகாமி. ஆனால், அவர்களின் உறவில் களங்கம் இருப்பதாக அனுமானிக்கிறான் மஹேந்திரன். சிவகாமியை கொல்ல தனது மந்திரி மதியுகியை அனுப்புகிறான் மஹேந்திரன். சிவகாமியை கொல்லாமல், குலசேகரனிடம் உண்மையைச் சொல்லி, குறிஞ்சிநாட்டிற்குச் செல்ல உதவுகிறான் அந்த மந்திரி. சிவகாமி தான் குலசேகரனை தப்பிக்கவைத்தாள் என்று சந்தேகிக்கிறான் மஹேந்திரன்.

கர்பிணி என்றும் பாராமல், சிவகாமியை சிறையில் இடுகிறான். குழந்தை பிறந்த பிறகு, சிவகாமியின் தலையை கொய்ய ஆணை இடுகிறான் மஹேந்திரன். அவளுக்கு பெண் குழந்தை பிறக்கிறது. உடனே, சிவகாமியை காட்டிற்கு அழைத்துச் சென்று, கொல்ல மணமில்லாத மருதநாட்டு வீரர்கள், குழந்தையை ஆற்றிலும், சிவகாமியை காட்டிலும் விட்டுவிடுகிறார்கள். ஒரு வேடன் சிவகாமியை காப்பாற்றுகிறான். வேடனின் மனைவி அவனை சந்தேகப்படுகிறாள். அதனால், வேடர்களின் தலைவன் சிவகாமியை மலை மீதிருந்து வீச ஆணையிடுகிறான்.

ஆற்றில் கிடைத்த பெண் குழந்தை, பொன்னி என்ற பெயரில் வளர்ந்து வருகிறாள். குலசேகரனின் மகன் ராஜேந்திரன் தற்செயலாக பொன்னியை சந்திக்க நேரிடுகிறது. அவளை காதல் செய்கிறான். அதே நேரம், மஹேந்திரனின் மந்திரி மார்த்தாண்டன் அரசாங்கத்தை கைப்பற்ற முயற்சித்தான். சிவகாமிக்கு என்னவானது? மார்த்தாண்டன் வெற்றிபெற்றானா? காதல் ஜோடிகள் இணைந்தனவா? போன்ற கேள்விகளுக்கு விடை காணுதலே மீதிக் கதையாகும்.

## <span data-segmentid="126" class="cx-segment">ஒலிப்பதிவு</span>
தஞ்சை இராமையாதாஸ் எழுதிய பாடல் வரிகளுக்கு விஸ்வநாதன்-ராமமூர்த்தி இசை அமைத்தனர்.

## மேற்கோள்கள்

பகுப்பு:1957 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:பி. எஸ். வீரப்பா நடித்த திரைப்படங்கள்
பகுப்பு:சந்திரபாபு நடித்த திரைப்படங்கள்
பகுப்பு:சாவித்திரி நடித்த திரைப்படங்கள்
உலக ஆசிரியர் பரிசு

**உலக ஆசிரியர் பரிசு** (*Global Teacher Prize*) என்பது ஐக்கிய இராச்சியத்தின் வார்க்கி அறக்கட்டளையினால் ஆசிரிய சேவையில் சிறந்த பங்களிப்பை வழங்கிய ஆசிரியர் ஒருவருக்கு வழங்கப்படும் ஆன்டுதோறும் வழங்கப்படும் ஓர் உயர் விருது ஆகும். இவ்விருதின் மதிப்பு ஒரு மில்லியன் அமெரிக்க டாலர்கள் ஆகும். இப்பரிசை ஊடகவியலாளர்கள் ஆசிரியர்களுக்கான நோபல் பரிசு எனப் பெரும்பாலும் வர்ணிப்பார்கள். குறிப்பிட்ட தகைமைகளைக் கொண்டிருக்கும் ஆசிரியர்கள் குறித்து உலகளாவிய அளவில் பொதுமக்கள் எவரும் இவ்விருதுக்குப் பரிந்துரைக்கலாம். அத்துடன் இவ்வாறான தகமைகளைக் கொண்டிருக்கும் ஆசிரியர்களும், தம்மைத் தாமே இவ்விருதுக்கு விண்ணப்பிக்கலாம். உலகளாவிய அளவில் தலைமை ஆசிரியர்கள், கல்வி வல்லுநர்கள், வர்ணனையாளர்கள், பத்திரிகையாளர்கள், பொது அதிகாரிகள், தொழில்நுட்ப தொழில்முனைவோர், நிறுவன இயக்குநர்கள் மற்றும் அறிவியலாளர்களைக் கொண்ட உலக ஆசிரியர் பரிசுக்கான கழகம் நடுவராக இருந்து இப்பரிசுக்குரியவரைத் தேர்ந்தெடுக்கிறது.

2014 மார்ச் மாதத்தில் நடைபெற்ற உலகளாவிய கல்வி மற்றும் திறன் மன்றத்தின் கூட்டத்தில் இப்பரிசு ஆண்டுதோறும் வழங்கப்படவிருப்பதாக அறிவிக்கப்பட்டது. இதன்படி 127 நாடுகளில் இருந்து 5,000 ஆசிரியர்களுக்கான விண்ணப்பங்கள் கிடைக்கப்பெற்றன.

## வரலாறு

2015 ஆம் ஆண்டில் முதலாவது உலக ஆசிரியர் பரிசு அமெரிக்காவைச் சேர்ந்த மேய்ன் மாநிலத்தைச் சேர்ந்த ஆங்கில மொழி ஆசிரியை நான்சி அட்வெல் என்பவருக்குக் கிடைத்தது. அட்வெல் கற்பித்தல் தொடர்பாக ஒன்பது நூல்களை எழுதியுள்ளார். இவரது நூல் ஒன்று அரை மில்லியன் பிரதிகள் விற்கப்பட்டுள்ளன. இவர் தனது பரிசுத் தொகை முழுவதையும் தனது பாடசாலைக்கு வழங்கினார்.

2016 ஆம் ஆண்டிற்கான பரிசு பாலத்தீனத்தைச் சேர்ந்த ஆசிரியர் அனான் அல் உர்ருப் என்பவருக்கு வழங்கப்பட்டது.

2017 ஆம் ஆண்டிற்கான விருது கனடா, கியூபெக்கைச் சேர்ந்த இனுவிட்டுப் பழங்குடி ஆசிரியையான மாகி மெக்டொன்னெல் என்பருக்கு வழங்கப்பட்டது.

2018 ஆம் ஆண்டிற்கான பரிசு இலண்டனைச் சேர்ந்த கலை மற்றும் நெசவு ஆசிரியையான ஆண்ட்ரியா சஃபிரக்கொவ் என்பவருக்கு வழங்கப்பட்டது.

## மேற்கோள்கள்

பகுப்பு:ஆசிரிய விருதுகள்
பென்சைல் சாலிசிலேட்டு

**பென்சைல் சாலிசிலேட்டு** (*Benzyl salicylate*)  என்பது C14H12O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு சாலிசிலிக் அமில பென்சைல் எசுத்தர் என்று இச்சேர்மம் வகைப்படுத்தப்படுகிறது. பெரும்பாலும் ஒரு நறுமண சேர்க்கைப் பொருளாக அல்லது புற ஊதா ஒளி உறிஞ்சி ஒப்பனைப் பொருளாக இவ்வேதிச் சேர்மம் பயன்படுத்தப்படுகிறது. கிட்டத்தட்ட நிறமற்ற திரவமாகவும்  தோற்றமளிக்கிறது. சற்றே பிசின் போன்ற மிகவும் மெல்லிய இனிப்பு-மலரின் வாசனை கொண்டது என்றும் பென்சைல் சாலிசிலேட்டு விவரிக்கப்படுகிறது, சுவடு அளவுக்கு இச்சேர்மத்துடன் கலந்துள்ள மாசுக்களினால் மட்டுமே இவ்வாசன ஏற்படுகிறது ஆனால் இச்சேர்மத்திற்கென தனிப்பட்ட வாசனை கிடையாது என்றும் கூறப்படுகிறது  It occurs naturally in a variety of plants and plant extracts and is widely used in blends of fragrance materials.. பெரும்பாலான தாவரங்களின் சாறிலிருந்து இயற்கையிலே இது தோன்றுகிறது.

இந்த வேதிப்பொருளால் மக்களுக்கு தீங்கு  ஏற்படக்கூடும் என்பதற்கான சில சான்றுகள் உணரப்பட்டுள்ளன . இதன் விளைவாக அனைத்துலக நறுமண சங்க அமைப்பு நறுமண திரவியமாக இந்தப் பொருளை பயன்படுத்த தடை விதித்துள்ளது . 

சில செயற்கைப் படிகங்களின் கரைப்பானாகவும்  கார்னேசன், மல்லிகை போன்ற வெண்மலர்கள், இளஞ்சிவப்பு நிற மலர்கள் போன்ற மலர் வாசனை திரவியங்களில் சமநிலைப்படுத்தியாகவும்  பயன்படுத்தப்படுகிறது . 

## மேற்கோள்கள்

பகுப்பு:சாலிசிலேட்டுகள்
பகுப்பு:பென்சைல் சேர்மங்கள்
பகுப்பு:சாலிசிலேட்டு எசுத்தர்கள்
கோரி புக்கர்

**கோரி அந்தோனி புக்கர்** ஒரு  ஐக்கிய அமெரிக்கா அரசியல்வாதி, புதிய ஜெர்சி இன் செனட்டராக உள்ளார். அவர் மக்களாட்சிக் கட்சி (ஐக்கிய அமெரிக்கா) இன் உறுப்பினராக உள்ளார்.

## மேற்கோள்கள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பெரம்பூர் பிரமபுரீசுவரர் கோயில்

**பெரம்பூர் பிரமபுரீசுவரர் கோயில்** மயிலாடுதுறை மாவட்டத்தில் உள்ள  தேவார வைப்புத்தலமாகும்.  

## அமைவிடம்
தரங்கம்பாடி வட்டம் பெரம்பூரில் இக்கோயில் உள்ளது. இவ்வூர் பிரம்பில் என்றும் அழைக்கப்படுகிறது. 

## இறைவன்,இறைவி
இங்குள்ள இறைவன் பிரமபுரீசுவரர் ஆவார். இறைவி ஆனந்தவல்லி ஆவார். முன்பு இக்கோயில் பின்புறம் இருந்ததாகவும், நாளடைவில் சிதலமாகிய நிலையில் இறைவனையும், இறைவியையும் எடுத்துவந்து சுப்பிரமணியர் கோயிலில் வைத்துவிட்டதாகவும் கூறுகின்றனர். 

## அமைப்பு
மூலவராக சுப்பிரமணியர் உள்ளார். வெளிச்சுற்றில் விநாயகர், கந்தபுரீசுவரர், லடசுமி நாராயணப்பெருமாள் உள்ளனர். அடுத்து பிரமபுரீசுவரர், ஆனந்தவல்லி திருமேனிகள் உள்ளன. 

## மேற்கோள்கள்

பகுப்பு:தேவார வைப்புத் தலங்கள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்
நெய்தவாசல் முனிவாசக சுவாமி கோயில்

**நெய்தவாசல் முனிவாசக சுவாமி கோயில்** மயிலாடுதுறை மாவட்டத்தில் உள்ள  தேவார வைப்புத்தலமாகும்.

## அமைவிடம்
திருவெண்காட்டிலிருந்து இடது புறம் அதே சாலையில் 3 கி.மீ. தொலைவில் இக்கோயில் உள்ளது.

## இறைவன்,இறைவி
இங்குள்ள இறைவன் முனிவாசகசுவாமி ஆவார். இவர் கைலசநாதர் என்றும் அழைக்கப்பட்டுள்ளார். இறைவி மதுரபாஷிணி ஆவார்.

## அமைப்பு
கருவறையில் நீண்டு உயர்ந்த பாணத்தோடு மூலவர் உள்ளார். திருச்சுற்றில் செல்வ விநாயகர், சுப்பிரமணியர், பைரவர், சனீசுவரர் ஆகியோரின் சன்னதிகள் உள்ளன.

## மேற்கோள்கள்

பகுப்பு:தேவார வைப்புத் தலங்கள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்
நல்லதே நடக்கும்

**நல்லதே நடக்கும்** 1993 ஆம் ஆண்டு சரவணன், காவேரி மற்றும் ரோகிணி ஆகியோர் நடிப்பில், கே. சங்கர் இயக்கத்தில், எம். ஜி. விகாஷ் மற்றும் எம். ஜி. வினோத் தயாரிப்பில், தேவா இசையில் வெளியான தமிழ் திரைப்படம்.

## கதைச்சுருக்கம்

வழக்கறிஞரான பிரகாஷ் (சரவணன்) தன் தாயுடன் வசிக்கிறான். செய்யாத குற்றத்திற்குக் கொடுக்கப்பட்ட மரண தண்டனையால் நிரபராதியான அவன் தந்தை இறந்ததால், தன் உதவியை நாடிவரும் அப்பாவி மக்களுக்கு வழக்கறிஞராகத் தன்னால் இயன்ற வழக்கு தொடர்பான உதவிகளை செய்கிறான்.

திருவிழாவில் கிராமத்தின் தலைவர் மேகநாதனைக் (சாத்தப்பன் நந்தகுமார்) கொலை செய்ததாக செங்கோடன் குற்றம் சாட்டப்படுகிறான். நீதிமன்றத்தில் வழக்கு விசாரணையின் முதல் நாள் அன்று செங்கோடன் தான் நிரபராதி என்று அனைவர் முன்னிலையிலும் மன்றாடுகிறான். செங்கோடன்தான் குற்றவாளி என்று பிரகாஷ் முதலில் எண்ணினாலும், செங்கோடனின் தங்கையும் பிரகாஷின் காதலியுமான ஜீவா (காவேரி) பிரகாஷை சந்தித்து அவளது அண்ணன் நிரபராதி என்று புரியவைக்கிறாள். செங்கோடனைக் காப்பாற்றும் பொறுப்பை ஏற்றுக்கொள்ளும் பிரகாஷ் அதற்காக பல முயற்சிகள் செய்தாலும் இறுதியில் தோல்வி அடைகிறான். செங்கோடனுக்கு மரண தண்டனை விதிக்கப்படுகிறது.

செங்கோடனைத் தண்டனையிலிருந்து காப்பாற்ற ஆதாரங்களைத் தேடி செங்கோடனின் கிராமத்திற்குச் செல்கிறான். அவன் காதலி ஜீவா தற்கொலை செய்துகொண்டதை அறிந்து அதிர்ச்சியடைகிறான். அங்கு வள்ளியம்மாள் (மனோரமா) வீட்டில் தங்குகிறான். வள்ளியம்மாள் மகள் ஜெயா (ரோகிணி) அவனை விரும்புகிறாள். மேகநாதனின் சகோதரன் விக்ரமன் (நெப்போலியன்) மற்றும் மேகநாதனின் மனைவி ரமாதேவி (சில்க் ஸ்மிதா) ஆகியோர் மீது சந்தேகப்படுகிறான். செங்கோடன் காப்பாற்றப்பட்டானா? பிரகாஷ் வழக்கில் வெற்றி பெற்றானா? என்பது மீதிக்கதை.

## நடிகர்கள்

* சரவணன் - பிரகாஷ் 
* காவேரி - ஜீவா 
* ரோகிணி - ஜெயா 
* நெப்போலியன் - விக்ரமன் 
* எம். என். நம்பியார் 
* ஜனகராஜ் - ராமு 
* செந்தில் - பூலோகம் 
* சில்க் ஸ்மிதா - ரமாதேவி 
* மனோரமா - வள்ளியம்மாள் 
* பசி சத்யா - வைகுண்டம் 
* அனுஜா - தையல்நாயகி 
* பானுமதி - பிரகாஷின் தாய் 
* சுமதி ஸ்ரீ - மங்களம் 
* சாத்தப்பன் நந்தகுமார் - மேகநாதன்
* குமரிமுத்து - சிரிப்பு சிங்காரம் 
* திடீர் கண்ணய்யா 
* எல். ஐ. சி. நரசிம்மன் 
* தில்லைராஜன் 
* டி. கே. எஸ். நடராஜன் 
* சண்முகசுந்தரி - அஞ்சலை 
* சாமிக்கண்ணு

## இசை

படத்தின் இசையமைப்பாளர் தேவா. பாடலாசிரியர் வாலி.

## மேற்கோள்கள்


## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1993 தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
கொடுங்கல்லூர் சிவன் கோயில்

**கொடுங்கல்லூர் சிவன் கோயில்** கேரள மாநிலத்திலுள்ள தேவார வைப்புத்தலமாகும்.

## அமைவிடம்
திருச்சூரிலிருந்து 40 கி.மீ. தொலைவில் இக்கோயில் உள்ளது.

## இறைவன், இறைவி
இங்குள்ள இறைவன் மகோதை மகாதேவர் என்றழைக்கப்படுகிறார்.

## பிற சிறப்புகள்
இங்கு இறைவியின் சன்னதியின் கிழக்கில் செங்குட்டுவன் எடுத்த கண்ணகி கோயில் உள்ளது.

## மேற்கோள்கள்

## வெளியிணைப்புகள்
* கொடுங்கோளூர், Shaivam Org

பகுப்பு:தேவார வைப்புத் தலங்கள்
பகுப்பு:திருச்சூர் மாவட்டத்திலுள்ள சிவன் கோயில்கள்
காரைதீவு (யாழ்ப்பாணம்)

**காரைதீவு** (*Karaitivu*) யாழ்ப்பாணத்தின் வடகிழக்குப் பகுதியில் சுமார் 15 கிலோமீட்டர் (9 மைல்) தொலைவில் உள்ள வடக்கு இலங்கையின் யாழ்ப்பாணக் குடாநாட்டின் கரையோரத்தில் அமைந்துள்ள ஒரு தீவாகும். காரைதீவு தமிழ் மொழி்யில் காரைப் புதர்ச்செடிகள் நிறைந்த தீவு என்று பொருள்படுகிறது. இது தமிழ் வார்த்தையான காரை என்னும் (ரூபியேசியே குடும்பத்தைச் சேர்ந்த வேபரா டெட்ராண்ட்ரா என்னும் முட்கள் நிறைந்த செடியாகும்).

இடச்சுகாலனித்துவ ஆட்சிக் காலத்தில் ஆம்ஸ்டர்டாம் என அறியப்பட்ட இந்தத் தீவு 22.95 சதுர கிலோமீட்டர் (8.86 சதுர மைல்) பரப்பளவில் உள்ளது. இந்த தீவு ஒன்பது கிராம சேவையாளர் பிரிவுகளாகப் பிரிக்கப்பட்டுள்ளது, அதன் மொத்த மக்கள் தொகையில் 9,576 பேர் 2012 கணக்கெடுப்புகளில் இருந்தனர்.

காரைதீவு யாழ்ப்பாணக் குடாநாட்டிற்கு ஒரு தரைப்பாலம் வழியாக இணைக்கப்பட்டுள்ளதுடன், அண்டைப் பிரதேசமான வேலணைத் தீவில் உள்ள ஊர்காவற்துறைக்குப் படகுச் சேவையைக் கொண்டுள்ளது. தீவின் முக்கிய நகரம் காரைநகர் ஆகும். பிரபலமான கசூரினா கடற்கரை (:en:Casuarina Beach) இந்தத் தீவில் அமைந்துள்ளது.

## மேற்கோள்கள்

## வெளி இணைப்புகள்
*

பகுப்பு:இலங்கையின் தீவுகள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பகுப்பு:யாழ்ப்பாண மாவட்டம்
மொக்கணீசுவரம் மொக்கணீசுவரர் கோயில்

**மொக்கணீசுவரம் மொக்கணீசுவரர்  கோயில்** தமிழ்நாட்டில் கோயம்புத்தூர் மாவட்டத்தில் உள்ள சிவன் கோயிலாகும். இது ஒரு தேவார வைப்புத்தலமாகும்.

## அமைவிடம்
அவிநாசி-அந்தியூர் சாலையில் உள்ள வைப்புத்தலமான சேவூரை அடுத்து 1 கி.மீ. தொலைவில் குட்டகம் என்னுமிடத்தில் பிரியும் இடப்புறச் சாலையில் 6ஆவது கி.மீ. தொலைவில், தண்ணீர்ப்பந்தல் பாளையம் என்னும் ஊரையடுத்து, சாலையோரத்தில் இக்கோயில் உள்ளது. கோயில் அமைந்துள்ள இடத்தில் ஊர் எதுவும் இல்லை. ஒரு பண்ணை வீடு மட்டுமே உள்ளது. கோயில் பெயர்ப்பலகையும் காணப்படவில்லை. அவிநாசி-புளியம்பட்டி நகரப்பேருந்து இந்த ஊர் வழியாகச் செல்கிறது. கோயிலை அடுத்து கூளேகவுண்டன்புதூர் என்னும் ஊர் உள்ளது. 1968 பிப்ரவரி 6ஆம் நாள் குடமுழுக்கு நடைபெற்றுள்ளது.

## இறைவன், இறைவி
இக்கோயிலின் மூலவராக மொக்கணீசுவரர் உள்ளார். சுந்தரரால் பாடப்பெற்ற இந்த வைப்புத்தலமானது முழுமையாக அழிந்துபோனது. திருவாசகத்தில் மாணிக்கவாசகர் "மொக்கணி அருளிய..." எனக் குறிப்பிட்டுப் பாடியுள்ளார். அதனடிப்படையில் இக்கோயில் மீண்டும் கட்டப்பட்டதாகக் கூறப்படுகிறது. இறைவி மீனாட்சி தெற்கு நோக்கிய நிலையில் தனி சன்னதியில் உள்ளார். முன் மண்டபத்தில் மாணிக்கவாசகர் காணப்படுகிறார்.

## அமைப்பு
சிறிய கோயிலாக உள்ளது. கோலில் நவக்கிரகம், பைரவர், தட்சிணாமூர்த்தி சன்னதிகள் உள்ளன.
## மேற்கோள்கள்

பகுப்பு:கோயம்புத்தூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
சாரா மெக்லசன்

பகுப்பு:1982 பிறப்புகள்
**சாரா ஜேடு மெக்லசன்** (Sara Jade McGlashan பிறப்பு: மார்ச் 28, 1982) நியூசிலாந்து பெண்கள் துடுப்பாட்ட அணியின் முன்னாள் துடுப்பாட்ட வீரர் ஆவார். இவர் நியூசிலாந்து அணிக்காக 2 தேர்வுத் துடுப்பாட்டம், 134 ஒருநாள் பன்னாட்டுத் துடுப்பாட்டம், 76 பன்னாட்டு இருபது20 போட்டிகளில் 2002 முதல் 2016 ஆம் ஆண்டு வரை விளையாடியுள்ளார். இவர் *சென்ட்ரல் டிஸ்ட்ரிக்ட், ஆஸ்திரேலியன் கேபிட்டல் டெர்ரிடரி, சிட்னி சிக்சர்ஸ், சசெக்ஸ், மற்றும் சதர்ன் வைப்பர்ஸ்*  ஆகிய அணிகளுக்காக உள்ளூர்ப் போட்டிகளில் விளையாடியுள்ளார்.

## சான்றுகள்
லியோனார்டைட்டு

**லியோனார்ட்டைட்டு** (*Leonardite*) என்பது மென்மையான மெழுகுத்தன்மை கொண்ட  கருப்பு அல்லது பழுப்பு  நிறத்தில் பளபளப்பாக கண்ணாடி போலக் காணப்படும் ஒரு கனிமம் போன்ற ஒரு பொருளாகும். காரக் கரைசல்களில் இது நன்றாகக் கரையும். லிக்னைட்டு கனிமம் ஆக்சிசனேற்றம் அடைவதால், லிக்னைட்டு சுரங்கங்களின் மேற்பரப்புக்கு அருகில் இது உருவாகிறது. இயுமிக் அமிலத்திற்கு லியோனார்ட்டைட்டே முக்கியமான ஆதார மூலமாகும். 90% இயுமிக் அமிலம் இதிலிருந்தே கிடைக்கிறது. மண் வளத்தைப் பெருக்க மண்ணுடன் இவ்வமிலம் கட்டுப்படுத்தியாகச் சேர்க்கப்படுகிறது. நீர் தூய்மைப்படுத்தும் செயல்முறையில் அயனிப் பரிமாற்ற பிசின்களை நிலைநிறுத்தவும் இது பயன்படுகிறது. மாசுபடுத்தப்பட்ட சூழல்களைச் சரிசெய்தல் மற்றும் தோண்டுதல் கூட்டுசேர் பொருளாக பயன்படுதல் போன்றவையும் இதன் பயன்பாடுகளில் அடங்கும். அமெரிக்காவைச் சேர்ந்த ஆர்த்தர் கிரே லியோனார்டு இக்கனிமப் பொருளைக் கண்டுபிடித்த காரணத்தால் இப்பெயர் வைக்கப்பட்டது. வடக்கு தக்கோட்டா நிலவியல் அளவை நிறுவனத்தின் முதலாவது இயக்குநராக இவர் பணிபுரிந்தார். லியோனார்ட்டைட்டு படிவுகள் குறித்து அதிக அளவில் ஆய்வுகளையும் மேற்கொண்டார்.   
## உருவாக்கம்
லியோனார்டைட்டு கனிமம் லிக்னைட்டு படிவுகளுக்கு அருகாமையில் அதனுடன் சேர்ந்து காணப்படுகிறது.  லியோனார்டைட்டின் வேதியியல் பகுப்பாய்வுகள் தரும் விளக்கம் அதை லிக்னைட்டுடன் ஒப்பிட்டுப் பார்க்க உதவுகின்றன. லிக்னைட்டு ஆக்சிசனேற்றம் அடைவதால் லியோனார்டைட்டு உருவாவதாகவும் கருதப்படுகிறது. 
## தோற்றம்
லியோனார்ட்டைட்டு முதன் முதலில் வடக்கு தக்கோட்டாவில் கண்டறியப்பட்டது. மற்றும் அம்மாநிலத்தில் இருந்த அனைத்து லிக்னைட்டு படிவுகளுடனும் இது தொடர்புடையதாக இருந்தது. மேலும் உலகம் முழுவதுமுள்ள லிக்னைட்டு அல்லது துணை புகைமிகு நிலக்கரி படிவுகளுக்கு அருகில் காணப்பட்டதாகவும் அறியப்படுகிறது. கனடாவின் ஆல்பெர்ட்டா, பல்கேரியாவின் அச்லடா மற்றும் செலி, துருக்கி, ஆத்திரேலியாவின் பச்சசு மார்சு போன்றவை அதற்கு சில உதாரணங்களாகும்.
## பயன்கள்
### மண் கட்டுபடுத்தி
நிலத்து மண்ணில் நேரடியாகச் சேர்த்து பயன்படுத்த அல்லது இயுமிக் அமிலத்தின் மூலமாக செயல்படுவது அல்லது  பொட்டாசியம் இயுமேட்டாக மண்ணுக்கு வளம் சேர்ப்பது போன்ற செயல்பாடுகளுக்காக இது பயன்படுத்தப்படுகிறது. கார்பனை மண்ணில் நிலைநிறுத்தவும் பழுப்பு நிலக்கரியை கரிம உரமாகப் பயன்படுத்தவும் ஆராயப்படுகிறது. 
### மாசடைந்த மண்ணை வளமாக்க
லியோனார்டைட்டைக் கலப்பு உரங்களுடன் கலந்து பயன்படுத்தும்போது அது தாவரங்கள் மாசடைந்த நிலத்திலிருந்து உலோகங்களை நேரடியாக எடுத்துக் கொள்வதை குறைக்க உதவுகிறது. 
### துளையிடும் சேர்க்கைப் பொருளாக
புவியில் கிணறுகள் தோண்டி ஐதரோகார்பன் எடுப்பதற்கான துளையிடும் பாய்மங்களாக லியோனார்டைட்டைடு பயன்படுகிறது. இரண்டாம் உலகப்போர் காலத்தில் சில மரங்களை அப்புறப்படுத்த இதைப் பயன்படுத்தினார்கள்.  
## மேற்கோள்கள்
 
## புற இணைப்புகள்
*Victoria Australia Brown Coal Factsheet

பகுப்பு:நிலக்கரி
பகுப்பு:கரிமக் கனிமங்கள்
பகுப்பு:மண் மேம்படுத்திகள்
ஆரியா (திரைப்படம்)

***ஆரியா*** (*Aarya*) 2007 ஆம் ஆண்டு மாதவன் மற்றும் பாவனா நடிப்பில், மனோஜ் குமார் தயாரிப்பில், பாலசேகரன் இயக்கத்தில், மணிசர்மா இசையில் வெளியான தமிழ் திரைப்படம்.

## கதைச்சுருக்கம்

தாதாவான காசியின் (பிரகாஷ் ராஜ்) தங்கை தீபிகா (பாவனா) பிடிவாத குணமுள்ள, பணக்காரப் பெண். தன் தங்கை மீது மிகுந்த அன்பு வைத்துள்ள காசி அவள் கேட்பதையெல்லாம் செய்து தருகிறான். அதுவே அவளை மிகுந்த பிடிவாதமுள்ளவளாக மாற்றிவிடுகிறது. சென்னையிலுள்ள மருத்துவக் கல்லூரியில் மாணவியான அவளின் கட்டளைப்படியே அந்தக் கல்லூரியில் அனைத்தும் நடக்கிறது. சக மாணவர்கள், பேராசிரியர்கள் மற்றும் அந்தக் கல்லூரியின் முதல்வர் உட்பட அனைவரும் காசிக்குப் பயந்து தீபிகாவின் உத்தரவுப்படி நடக்கின்றனர்.

கோயமுத்தூரிலிருந்து தீபிகா படிக்கும் சென்னை மருத்துவக் கல்லூரிக்கு மாறுதலாகி வரும் இறுதியாண்டு மாணவன் ஆரியா (மாதவன்). மற்றவர்களைப் போல தீபிகாவிற்கு அடிபணிய மறுக்கும் ஆரியா அவளிடம் மோதல் போக்கைக் கடைபிடிக்கிறான். இதனால் அவனது தங்கையைக் கடத்தி அவனை மிரட்டும் தீபிகாவை தைரியமாக எதிர்கொண்டு தன் தங்கையை மீட்கிறான். ஆரியாவின் துணிச்சலான குணத்தை ரசிக்கும் தீபிகா அவனை காதலிக்கத் தொடங்குகிறாள். ஆனால் தீபிகாவின் காதலை ஏற்க ஆரியா மறுக்கிறான். காசியும் தன் தங்கையைத் திருமணம் செய்துகொள்ள ஆரியாவை மிரட்டுகிறான். இறுதியில் வென்றது யார்? என்பதே மீதிக்கதை.

பிச்சைக்காரனாக இருந்து திடீரென கிடைத்த வாய்ப்பில் மாநகராட்சி உறுப்பினராகும் ஸ்நேக் பாபு (வடிவேலு) வரும் காட்சிகள் நகைச்சுவைக்காக அமைக்கப்பட்டிருக்கின்றன.

## நடிகர்கள்

* மாதவன் - ஆரியா 
* பாவனா - தீபிகா 
* பிரகாஷ் ராஜ் - காசி 
* வடிவேலு - ஸ்நேக் பாபு 
* தேவன் - தலைமை ஆசிரியர் 
* தேஜா ஸ்ரீ - பூஜா 
* கவிதா - ஆரியாவின் தாய் 
* பொன்னம்பலம் - மீசை பெருமாள் 
* பிரவின் குமார் - விஸ்வநாதன் 
* தலைவாசல் விஜய் 
* ராஜ்கபூர்
* கிரேன் மனோகர் 
* வர்ஷினி 
* சுதா 
* ராபர்ட் (நடன இயக்குநர்) - சிறப்புத் தோற்றம் 
* சிம்ரன் கான் - சிறப்புத் தோற்றம்

## இசை

படத்தின் இசையமைப்பாளர் மணிசர்மா. பாடலாசிரியர் பா. விஜய்.

* ஆரியா - கார்த்திக், சுசித்ரா
* என்னங்கிற நீ - திப்பு, அனுராதா ஸ்ரீராம் 
* அருகினில் - கார்த்திக், வர்தினி
* ஜில்லென்ற - ரஞ்சித், ரீடா 
* சில்லி - நவீன், சைந்தவி

## வெளியீடு

இப்படம் தெலுங்கில் *ஆரியா எம். பி. பி. எஸ்.* என்றும், இந்தியில் *மை டியர் பிக் பி* என்றும் மொழிமாற்றப்பட்டு வெளியானது.

இப்படத்தில் வடிவேலு பேசும் பிரபல நகைச்சுவை வசனமான "*[[வெள்ளையா இருக்கிறவன் பொய் சொல்ல மாட்டான்]]"* என்பதைத் தலைப்பாகக் கொண்டு 2015 இல் தமிழ் திரைப்படம் ஒன்று வெளியானது.

## விமர்சனம்
ஆனந்த விகடன் வார இதழில் எழுதிய விமர்சனத்தில் "சாதா ஹீரோ, தாதா தங்கை... மோதலுக்குப் பின் காதல் என வழக்கமான தமிழ் சினிமா ஜல்லியடிதான் ஆரியா!" என்று எழுதி  மதிப்பெண்களை வழங்கினர்.

## மேற்கோள்கள்


## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2007 தமிழ்த் திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:மாதவன் நடித்த தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
புதுக்குடித்தனம்

**புதுக்குடித்தனம்** (*Pudhu Kudithanam*) 1999 ஆம் ஆண்டு விக்னேஷ் மற்றும் ராசி(மந்த்ரா) நடிப்பில், தேவா இசையில், ஆர். ரகுவாசன் இயக்கத்தில், பி. என். வி. திருவேங்கடம் தயாரிப்பில் வெளியான தமிழ்த் திரைப்படம்.

## கதைச்சுருக்கம்

சீதாலட்சுமி (லதா) துணி விற்பனை செய்யும் நிறுவனத்தின் உரிமையாளர். அனைவரிடமும் கடுமையாகவும் அதிகாரத்தோடும் நடப்பவர். கோகுலகிருஷ்ணன் (மணிவண்ணன்) தன் மனைவி சீதாலெட்சுமியின் சொல்லை மீறாத கணவர். இவர்களது மகன் அசோக் (விக்னேஷ்) வேறொரு நிறுவனத்தில் பணிபுரிகிறார். இவரும் தன் தாய்க்கு அடங்கிய பிள்ளை.

தன் மகனுக்கு மணப்பெண் தேடும் சீதாலட்சுமி தன் சொல்லுக்குக் கட்டுப்படும் பெண்ணே தனக்கு மருமகளாக வேண்டும் என்று எண்ணுகிறார். ஆனால் கோகுலகிருஷ்ணனோ தன் மகன் விரும்பும் பெண்ணையே அவன் காதலித்துத் திருமணம் செய்ய வேண்டுமென்று விரும்புகிறார். அவரது விருப்பப்படியே அசோக், நிலாவைக் (ராசி) காதலிக்கிறான். நிலா சீதாலெட்சுமியின் நிறுவனத்தில் வேலை செய்பவள். அவளும் அசோக்கின் குடும்பப்பின்னணி தெரியாமல் அவனைக் காதலிக்கிறாள். பெற்றோர்கள் இல்லாததால் தன் பாட்டி வீட்டில் வளர்கிறாள் நிலா. சீதாலெட்சுமிக்குத் தெரியாமல் இவர்களுக்குத் திருமணம் செய்துவைக்கிறார் கோகுலகிருஷ்ணன். இருவரும் தனி வீட்டில் தம்பதிகளாகக் குடியேறுகிறார்கள். ஆனாலும் இரவில் மட்டும் மனைவியுடன் தங்குகிறான் அசோக். தன் நிறுவனத்தில் வேலைசெய்யும் நிலா தன் மருமகள் என்று தெரியாமல் அவளுடன் பழகும் சீதாலட்சுமிக்கு உண்மை தெரியவரும்போது என்ன நடந்தது? நிலாவை மருமகளாக ஏற்றுக்கொண்டாளா? என்பதே மீதிக்கதை.

## நடிகர்கள்

* விக்னேஷ் - அசோக் 
* ராசி - நிலா 
* லதா - சீதாலட்சுமி 
* மணிவண்ணன் - கோகுலகிருஷ்ணன் 
* செந்தில் - அழகு 
* கோவை சரளா - சரசு 
* சண்முகசுந்தரி
* குமரிமுத்து
* வெண்ணிற ஆடை மூர்த்தி - கல்யாணசுந்தரம் 
* கிங்காங் - அருவா வேலு 
* திருப்பூர் ராமசாமி - திருமணத் தரகர் 
* பயில்வான் ரங்கநாதன் 
* ராம்ஜி 
* பாபிலோனா
* சிங்கமுத்து
* ஓமக்குச்சி நரசிம்மன்

## இசை
படத்தின் இசையமைப்பாளர் தேவா. பாடலாசிரியர்கள் அறிவுமதி, பழனிபாரதி, பொன்னியின் செல்வன், தாமரை மற்றும் ஆர். ரகுவாசன் (இயக்குநர்).

## மேற்கோள்கள்

## வெளி இணைப்புகள்
*

பகுப்பு:அறிமுக இயக்குநர் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
மணிக்குயில்

**மணிக்குயில்** 1993 ஆம் ஆண்டு முரளி மற்றும் சாரதா பிரீதா நடிப்பில், இளையராஜா இசையில், ராஜவர்மன் இயக்கத்தில், ஆர். தனபாலன் தயாரிப்பில் வெளியான தமிழ் திரைப்படம்.

## கதைச்சுருக்கம்

முத்துவேலு (முரளி) அவன் தாய் தெய்வானை (கோகிலா) மற்றும் தாத்தாவுடன் (ஏ. கே. வீராசாமி) மலைப்பிரதேச கிராமத்தில் வசிக்கிறான். படித்தவனான முத்துவேலு மலைப்பிரதேச மக்களின் தொழிலான தேன் சேகரித்தலை செய்துவருகிறான். வன அதிகாரி சுந்தரம் (சரண்ராஜ்) முத்துவேலுவுடன் அடிக்கடி சண்டையிடுகிறான். நகரத்திலிருந்து வரும் பெண்ணான காவேரி (சாரதா பிரீதா) முத்துவேலு பாடும் பாடலைக் கேட்கிறாள். அதை ஒளிப்பதிவு செய்து ஒரு தொலைக்காட்சி ஒளிபரப்பு நிறுவனத்திற்கு அனுப்புகிறாள். முத்துவேலு பாடும் பாடல் தொலைக்காட்சியில் ஒளிபரப்பான பிறகு அனைவரும் அறிந்த பாடகனாக புகழடைகிறான். சுந்தரம் முத்துவேலுவுடன் வீண் சண்டையிடுவதால் பணிநீக்கம் செய்யப்படுகிறான்.

முத்துவேலுவும் காவேரியும் காதலிக்கிறார்கள். அவர்கள் திருமணம் செய்ய காவேரியின் தந்தை ராமசாமி (சண்முகசுந்தரம்) சம்மதிக்கிறார். இதை அறிந்த சுந்தரம் திருமணத்தை நிறுத்தும் வஞ்சக எண்ணத்துடன் ராமசாமியை சந்தித்து தானே முத்துவேலுவின் தந்தை என்று கூறுகிறான். சுந்தரம் தனது கணவன் இல்லையென்று மறுக்கும் தெய்வானையிடம் அவள் கணவன் யார் என்று ராமசாமி கேட்கிறார். அந்த கேள்விக்கு தகுந்த பதில் சொல்ல மறுக்கிறாள் தெய்வானை.  இதனால் திருமணத்தை நிறுத்திவிடும் ராமசாமி, சுந்தரத்தை தன் தொழிற்சாலையில் வேலைக்கு அமர்த்துகிறார்.

வீட்டிற்குத் திரும்பியதும் முத்துவேலு தன் தந்தையைப் பற்றி தெய்வானையிடம் கேட்கிறான். தெய்வானை நடந்த உண்மைகளை முத்துவேலுவிடம் கூறுகிறாள். யாருமற்ற அனாதையான தெய்வானை பணக்காரனான ரத்னசபாபதியை விரும்புகிறாள். அவளைத் திருமணம் செய்துகொள்வதாக உறுதியளிக்கும் ரத்னசபாபதியால் அவள் கர்ப்பமாகிறாள். இதையறிந்த ரத்னசபாபதி உறவினர்கள் அவளைக் கொன்றுவிடுவதாக மிரட்டுவதால் வேறுவழியின்றி அவ்வூரிலிருந்து வெளியேறுகிறாள். இம்மலைப்பிரதேசத்திற்கு வரும் அவளுக்கு இரக்க மனம் படைத்த முத்துவேலுவின் தாத்தா அடைக்கலம் தந்து அவருடைய மகளைப் போல கவனித்துக் கொண்டதாக சொல்லி முடிக்கிறாள்.

தன் தந்தையைப் பற்றி அறியும் முத்துவேலு அவரைத் தேடிச் செல்கிறான். அவருக்குத் திருமணமாகி மூன்று மகன்கள் இருப்பதை அறியும் முத்துவேலு அதன்பின் என்ன செய்தான்? என்பதே மீதிக்கதை.

## நடிகர்கள்

* முரளி - முத்துவேலு 
* சாரதா பிரீதா - காவேரி 
* கவுண்டமணி
* செந்தில் - சின்ன கவுண்டர் 
* விஜயகுமார் - ரத்னசபாபதி 
* சரண்ராஜ் - சுந்தரம் 
* சண்முகசுந்தரம் - ராமசாமி 
* கோகிலா - தெய்வானை 
* ஏ. கே. வீராசாமி - முத்துவேலின் தாத்தா 
* சி. ஆர். சரஸ்வதி - ரத்னசபாபதி மனைவி 
* இடிச்சபுளி செல்வராசு 
* மொட்டை சீதாராமன் 
* தயிர்வடை தேசிகன் 
* சொக்கலிங்க பாகவதர் 
* குள்ளமணி 
* குள்ள அப்பு 
* குள்ள முருகன் 
* குண்டு கணேசன் 
* போண்டா மணி 
* ஆர். கே.

## இசை

படத்தின் இசையமைப்பாளர் இளையராஜா. பாடலாசிரியர்கள் வாலி மற்றும் பொன்னடியான்.

## மேற்கோள்கள்


## வெளி இணைப்புகள்

* 

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
சங்ககிரி கருஞ்சதை கோழி

thumb|வலது|சங்ககிரி கருஞ்சதை மயில் ரக சேவல்

**சங்ககிரி கருஞ்சதை கோழி** என்பது தமிழ்நாட்டினை பூர்விகமாகக் கொண்ட கோழி வகையாகும். இந்தக் கோழியானது கருஞ்சதை நாட்டுக் கோழி என்றும், சங்ககிரி சண்டைக் கோழி என்றும் அழைக்கப்படுகிறது. இந்தக் கோழியானது கத்திக்கட்டு என்ற ரகத்தினைச் சேர்ந்ததாகும். அதனால் கத்திக் கால் சண்டைக்காக பயன்படுத்தப்படுகின்றன. 

## தோற்றம்
தமிழ்நாட்டில் சேலம் மாவட்டத்தில் உள்ள சங்ககிரி என்ற ஊரினை பூர்விகமாகக் கொண்டது. இந்த வகையான கோழிகள் கருங்கண், கருங்கால், கருந்தோல் போன்றவைகளைக் கொண்டது. 

சங்ககிரி கருஞ்சதை சேவல் மத்துக் கொண்டை, கத்திக் கொண்டை போன்ற கொண்டைகளைக் கொண்டிருக்கலாம். பொதுவாக சேவல்கள் 3 முதல் 5 கிலோ எடை வரையும், கோழிகள் 2 முதல் 3 கிலோ வரையும் எடையைக் கொண்டிருக்கும். இந்தக் கோழிகளின் முட்டை மற்ற நாட்டுக் கோழிகளைப் போன்று வெள்ளை மற்றும் பழுப்பு நிறத்தினைக் கொண்டவையாக உள்ளன. 

## நாட்டு மருத்துவம்
கருங்கோழியானது மருத்துவக் குணம் கொண்டதாக நம்பப்படுகிறது.இவை குட்டம், காணாக்கடி, சிரங்கு, விரணங்கள், வாத நோய் போன்ற நோய்களுக்கு மருந்தாகவும், ஆண்மை பலத்திற்கான மருந்தாகவும் நம்பப்படுகிறது. 

## இந்து சமயத்தில்
நாட்டார் தெய்வங்களை வழிபடும் போது முப்பலி பூசை என்ற சடங்கு நடத்தப்படுகிறது. இதில் கருங்கோழி, கருப்பாடு, கரும்பன்றி பலியிடும் வழக்கம் இருந்துள்ளது. 

## காட்சியகம்

## ஆதாரங்கள்


## வெளி இணைப்புகள்

பகுப்பு:கோழிகள்
பகுப்பு:இந்தியாவில் தோன்றிய கோழி இனங்கள்
பகுப்பு:தமிழ்நாட்டில் கால்நடை வளர்ப்பு
டோலி

**டோலி** (doli) என்பது பல்லக்கைப் போன்ற மனிதர்களின் துணையோடு பயணிக்கும் ஓர் இருக்கை அமைப்பு ஆகும். சாலைப் போக்குவரத்து வசதியற்ற மலைப்பாங்கான பகுதிகளில் நடக்க இயலாதவர்களும், வயதானவர்களும் பயணிக்க இதைப் பயன்படுத்துகின்றனர். இந்த டோலியானது இரு மூங்கில் கழிகளை முதன்மையாக கொண்டு குறைந்த எடையில் அமைக்கப்படுகிறது. இதில் பயணிப்பவர் அமர இதில் இருக்கைவசதி இருக்கும். என்றாலும் இதில் சிவிகை போன்று மேற்கூரையோடு வசதியாக இருக்காது. இதில் பயணிப்பவர் மேட்டில் செல்லும்போது முன்புறம் சாய்த்தும், இறக்கத்தில் இறங்கும்போது பின்பக்கம் சாய்ந்தும் சுமப்பவர்களுக்கு ஒத்துழைப்பு அளிப்பர்.    இதை நான்குபேர் சுமந்து செல்வர். இந்த டோலி பயணமானது சபரிமலை அய்யப்பன் கோயிலுக்கு செல்ல பலர் பயன்படுத்துகின்றனர்.  
## மேற்கோள்கள்

பகுப்பு:ஊர்திகள்
பாலிகிரேசு

**பாலிகிரேசு** (*Polycrase*) என்பது கருப்பு அல்லது பழுப்பு நிறத்திலுள்ள உலோக அணைவு யுரேனியம் இட்ரியம் ஆக்சைடு கனிமம் ஆகும். பாலிகிரேசு-(Y) என்றும் இது அழைக்கப்படுகிறது. (Y,Ca,Ce,U,Th)(Ti,Nb,Ta)2O6 என்பது இக்கனிமத்தின் மூலக்கூற்று வாய்ப்பாடாகும்.. படிக உருவமற்ற இக்கனிமத்தின் கடினத்தன்மை மதிப்பு 5 முதல் 6 என மோவின் அளவுகோல் தெரிவிக்கிறது. மேலும் பாலிகிரேசு கனிமத்தின் ஒப்படர்த்தி 5 ஆகும். கனிமத்தில் கிட்டத்தட்ட 6% அளவுக்கு யுரேனியம் ஒரு பகுதிப் பொருளாக இருப்பதால் கனிமம் கதிரியக்கப் பண்பைக் கொண்டுள்ளது. பளிங்குக் கல் பெக்மாடைட்டு எனப்படும் தீப்பாறை வகைகளில் பாலிகிரேசு காணப்படுகிறது.

நையோபியம் மிகு அருமண் ஆக்சைடு இயுக்செனைட்டுடன் பாலிகிரேசு தொடர் வரிசையாக உருவாகிறது.
நோர்வே நாட்டின் பிளெக்கிப்யார்டு நகராட்சிக்கு அருகிலுள்ள இத்ரா தீவிலுள்ள ஒரு மீன்பிடி கிராமத்தில் 1870 ஆம் ஆண்டு முதன் முதலில் பாலிகிரேசு கண்டுபிடிக்கப்பட்டது.

## மேற்கோள்கள்
*Mindat with location data
*[Webmineral](http://webmineral.com/data/Polycrase-(Y).shtml)

பகுப்பு:யுரேனியம் கனிமங்கள்
பகுப்பு:தோரியம் கனிமங்கள்
பகுப்பு:கால்சியம் கனிமங்கள்
பகுப்பு:இட்ரியம் கனிமங்கள்
பகுப்பு:இலந்தனைடு கனிமங்கள்
பகுப்பு:நையோபியம் கனிமங்கள்
பகுப்பு:தாண்டலம் கனிமங்கள்
பகுப்பு:தைட்டானியம் கனிமங்கள்
பகுப்பு:ஆக்சைடு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:படிக உருவமற்ற திண்மங்கள்
நிக்கோபாரி

**நிக்கோபாரி** என்பது இந்திய நாட்டுக்கோழி இனங்களில் ஒன்றாகும். இந்தக் கோழிகள் நிக்கோபார், அந்தமான் தீவினை பூர்வீகமாகக் கொண்டதாகும். இந்தக் கோழிகள் கடக்நாத் போல கருமையான இறகுகளை உடையன; எனினும் முகம் சிவந்தும், சதை நாட்டுக் கோழிகளைப் போலவும் இருக்கின்றன. 

இந்த நிக்கோபாரி இனங்கள் அதிக முட்டை இடுகின்ற திறனைக் கொண்டதாகும். இவை ஏறக்குறைய 140 முதல் 160 முட்டைகள் வரை இடும் என்று கூறப்படுகின்றன. இதனால் நாட்டுக் கோழி இனங்களிலேயே அதிக முட்டை இடுகின்ற கோழியாக கோழி வளர்ப்பாளர்களால் கருதப்படுகிறது.

## காட்சியகம்

## ஆதாரங்கள்


## வெளி இணைப்புகள்

பகுப்பு:கோழிகள்
பகுப்பு:இந்தியாவில் தோன்றிய கோழி இனங்கள்
ஹோமோ டியூஸ்: நாளையைப் பற்றிய ஒரு வரலாற்றுச் சுருக்கம்

**ஹோமோ டியூஸ்:நாளையைப் பற்றிய ஒரு வரலாற்றுச் சுருக்கம்** (*Homo Deus: A Brief History of Tomorrow*)  (எபிரேயம்: ההיסטוריה של המחר) என்பது எருசேலம் எபிரேயப் பல்கலைக்கழகத்தின் பேராசிரியர் மற்றும் இசுரேலைச் சார்ந்த வரலாற்று ஆசிரியரான யூவால் நுவா அராரி எழுதிய ஒரு புத்தகம். இந்த புத்தகம் முதலில் எபிரேய மொழியில் 2015 ஆம் ஆண்டில் வெளியிடப்பட்டது. பின்னர் ஆங்கில மொழி பதிப்பு செப்டம்பர் 2016 இல் ஐக்கிய இராச்சியத்திலும் பிப்ரவரி 2017 இல் அமெரிக்காவிலும் வெளியிடப்பட்டது.

## மேற்கோள்கள்

## வெளி இணைப்புகள்
* Public conversation on the book with பிபிசி producer at London's Emmanuel Centre on 5 September 2016 – 1 hour 31 minutes, including Q&A. Intelligence Squared/YouTube
* Book review of ''Homo Deus: A Brief History of Tomorrow''. In *Med Health Care and Philos* (2018)*.* Retrieved 16 August 2018.

பகுப்பு:நூல்கள் பற்றிய குறுங்கட்டுரைகள்
பொன் விலங்கு (திரைப்படம்)

**பொன் விலங்கு** 1993 ஆம் ஆண்டு ரகுமான், ரஞ்சித், ரம்யா கிருஷ்ணன் மற்றும் சிவரஞ்சனி ஆகியோர் நடிப்பில், இளையராஜா இசையில், அறிமுக இயக்குநர் கே. எஸ். ராஜ்குமார் இயக்கத்தில், கே. ராஜரத்தினம் தயாரிப்பில் வெளியான தமிழ் திரைப்படம்.

## கதைச்சுருக்கம்

முத்து (ரஞ்சித்) தன் சகோதரி மல்லிகாவுக்காக (சிவரஞ்சனி) வாழ்பவன். முன்கோபக்காரனான முத்து தவறு செய்தவர்களை அடித்துவிடுவான். மேலும் காவலர்களைக் கண்டாலே வெறுப்பவன். முத்துவை நேசிக்கும் ராணி (ரம்யா கிருஷ்ணன்) முத்துவைக் கவர பல வழிகளில் முயற்சித்துக் கொண்டே இருப்பவள்.

நேர்மையான காவல் ஆய்வாளர் ரகு (ரகுமான்) மீது மல்லிகா காதல் கொள்கிறாள். இருவரும் காதலிப்பதை அறியும் முத்து தன் தங்கையை அடித்துவிடுகிறான். ராணி குறுக்கே வந்து முத்துவைத் தடுத்து அழைத்துச் செல்கிறாள். அவளிடம் தான் காவலர்களை வெறுப்பதற்கான காரணத்தைச் சொல்கிறான்.

முத்து சிறுவனாக இருந்தபோது ஏழையான அவன் அப்பா தொழில் செய்வதற்காக ஒரு மிதிவண்டியை முன்பின் அறிமுகமில்லாத ஒருவரிடம் குறைவான விலையில் வாங்கி வீட்டுக்குக் கொண்டுவருகிறார். அடுத்த நாள் அவர்கள் வீட்டுக்கு வரும் காவலர்கள் மாவட்ட ஆட்சியர் வீட்டிலிருந்து மிதிவண்டியைத் திருடிவந்து வைத்திருப்பதாக முத்துவின் தந்தையைக் கைது செய்து காவல் நிலையத்திற்கு அழைத்துச் செல்கின்றனர். தன் கணவனைப் பார்க்கவரும் முத்துவின் தாயை காவலர்கள் கற்பழித்துக் கொன்றுவிடுகின்றனர். அவமானம் தாங்காமல் அவன் தந்தை தற்கொலை செய்து கொள்கிறார். இதன் காரணமாக முத்து அப்போது முதல்  காவலர்களை வெறுக்கிறான். இந்த விபரங்களை அறியாத கைகுழந்தையாக இருந்த மல்லிகாவை அதன்பின் முத்துவே கஷ்டப்பட்டு  வளர்த்து வந்துள்ளான்.

முத்துவைப் புரிந்துகொள்ளும் மல்லிகா தான் ரகுவை மறந்துவிடுவதாக உறுதியளிக்கிறாள். ராணியின் வேண்டுகோளுக்கிணங்க ரகு-மல்லிகா திருமணத்திற்கு சம்மதிக்கும் முத்து அதற்கு ஒரு நிபந்தனை விதிக்கிறான். திருமணத்திற்கு முன் ரகு வேலையை விட்டு விலக வேண்டும். இதற்கு ரகு சம்மதித்தானா? திருமணம் நடந்ததா? என்பதே முடிவு.

## நடிகர்கள்

* ரகுமான் - ரகு 
* ரஞ்சித் - முத்து 
* ரம்யா கிருஷ்ணன் - ராணி 
* சிவரஞ்சனி - மல்லிகா 
* வீரபாண்டியன் 
* லூசு மோகன் 
* கிருஷ்ணமூர்த்தி - ரகுவின் தந்தை 
* யுவஸ்ரீ -  ரகுவின் தாய் 
* முத்துக்குமார் 
* அருள்மணி 
* போண்டாமணி - மாரி 
* மஹிமா
* பி. சௌந்தரராஜன் 
* சிங்கமுத்து

## இசை

படத்தின் இசையமைப்பாளர் இளையராஜா. பாடலாசிரியர்கள் வாலி, முத்துலிங்கம் மற்றும் காமகோடியன்.

## மேற்கோள்கள்


பகுப்பு:அறிமுக இயக்குநர் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1993 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ரம்யா கிருஷ்ணன் நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
ஹெலன் மர்ரே பிரீ

**ஹெலன் மர்ரே பிரீ** (*Helen Murray Free*, பெப்ரவரி 20, 1923 – மே 1, 2021) ஒரு அமெரிக்க வேதியியலாளரும் கல்வியாளரும் ஆவார். அசென்சியா நீரிழிவு பராமரிப்பு மையம் என்றறியப்படும்  மைல்ஸ் ஆய்வகத்தில் பணிபுரிந்த போது நீரிழிவு நோய்க்கான பல சுய-பரிசோதனை முறைகளை உருவாக்கியதற்காக அவர் மிகவும் அறியப்பட்டவர். ஹெலன் 1944 இல் ஊஸ்டர் கல்லூரியில் வேதியியலில் இளங்கலைப் பட்டமும், 1978 ஆம் ஆண்டு மிச்சிகன் மத்தியப் பல்கலைக்கழகத்திலிருந்து நிர்வாகத்தில் முதுகலைப் பட்டமும் பெற்றார்.1947 ஆம் ஆண்டில் அவர் சிறுநீரக ஆராய்ச்சியாளரான ஆல்ஃப்ரெட் ஃப்ரீ என்பவரைத் திருமணம் செய்து கொண்டார். சவுத் பெண்ட் எனுமிடத்தில் உள்ள  இந்தியானா பல்கலைக்கழகத்தில்  நிர்வாகத்தின் துணைப் பேராசிரியராகவும், பேயர் ஏஜிஎன்ற மருந்தியல் நிறுவனத்தின் ஆலோசகராகவும் பணியாற்றினார்.

## இளமை
ஹெலன் முர்ரே பிப்ரவரி 20, 1923 அன்று பிறந்தார்.  அவரின் தந்தை ஜேம்ஸ் எஸ். முர்ரே, ஒரு நிலக்கரி நிறுவன விற்பனையாளர் ஆவார்.  ஹெலனுக்கு ஆறு வயதாய் இருக்கும் பொழுது, அவரது தாயார் டெய்ஸி பைபர் முர்ரே இன்புளூயன்சா நோய்த்தொற்றின் காரணமாக இறந்தார்.

### கல்வி
ஹெலன் அமெரிக்காவின் ஒகையோ மாகாணத்தில் உள்ள ஒரு பள்ளியில் தனது தொடக்கக்கல்வியைப் பயின்றார். மேலும் 1941 இல் போலந்தின் செமினரி உயர்நிலை பள்ளியின் சொற்பொழிவாளர் பட்டம் பெற்றார் .  ஊஸ்டர் கல்லூரியில் ஒரு கோடைகால முகாமுக்கு வந்தபோது, அங்கு பயில வேண்டும் என்று பெருவிருப்பம் கொண்டார்.  உயர்நிலைப்பள்ளி பயிலும் போதுஅவரது ஆங்கில ஆசிரியர் ஆங்கில மொழியின் மீது தாக்கத்தை ஏற்படுத்தினார்., ஆரம்பத்தில் ஆங்கிலோ மற்றும் லத்தீன் மொழியில் ஆசிரியராகவேண்டும் என விருப்பம் கொண்டார்; எனினும், இந்தத் திட்டங்கள் விரைவில் மாறிவிட்டன.  1941 ஆம் ஆண்டு டிசம்பர் மாதம் பேர்ள் துறைமுகத் தாக்குதல் சமயத்தில் பல இளைஞர்கள் இராணுவத்தில் சேர்க்கப்பட்டனர் அல்லது கட்டாயமாக அழைத்துச் செல்லப்பட்டனர்,   இதன் காரணமாக, அறிவியலில் தொழில்வாய்ப்பு பெறுவதற்காகப் பெண்கள் ஊக்கப்படுத்தப்பட்டனர். எனவே ஹெலன் தன்னுடைய முதன்மை விருப்பமான மொழிக்கற்றலில் இருந்து வேதியியல்  கற்றார். 1944 ல்  இளங்கலை அறிவியல் பட்டம் பெற்றார்.  அவர் வேதியியல் துறைக்கு மாறியது பற்றி, “ தனக்கு நிகழ்ந்த  எப்பொழுதும் ஒரு மிகப் பயங்கர நிகழ்வாகக்’’ குறிப்பிடுகிறார்.

## மேற்கோள்கள்

## வெளி இணைப்புகள்
* 

பகுப்பு:1923 பிறப்புகள்
பகுப்பு:2021 இறப்புகள்
பகுப்பு:அமெரிக்கக் கண்டுபிடிப்பாளர்கள்
பகுப்பு:அமெரிக்க வேதியியலாளர்கள்
பகுப்பு:அமெரிக்கப் பெண்கள்
பகுப்பு:பெண் கண்டுபிடிப்பாளர்கள்
பகுப்பு:பெண் வேதியியலாளர்கள்
பகுப்பு:அமெரிக்கப் பெண் அறிவியலாளர்கள்
ஆலிஸ் கேத்தரின் எவன்ஸ்

**ஆலிஸ் கேத்தரின் எவன்ஸ்** (Alice Catherine Evans, ஜனவரி 29, 1881 - செப்டம்பர் 5, 1975) ஒரு முன்னோடி அமெரிக்க நுண்ணுயிரியலாளர் ஆவார்.  ஐக்கிய அமெரிக்க வேளாண்மைத் துறையில்  ஒரு ஆய்வளராகவும் இருந்தவர். அங்கு பால் மற்றும் பாலடைக்கட்டியில் உள்ள நுண்ணுயிரிகளை ஆய்வு செய்தார்.. புரூசெல்லோசிஸ்  எனப்படும் கருச்சிதைவு நோயானது (கால்நடையியல் காய்ச்சல் அல்லது மால்டா காய்ச்சல்) ஆகிய இரண்டும் கால்நடைகள் மற்றும் மனிதர்களுக்கும் ஏற்படும் என்று  நிரூபித்தார்.

## இளமையும் கல்வியும்
thumb|ஆலிஸ் சி. எவன்ஸ், பட்டப்படிப்பு ஆடை
எவான்ஸ்,  பென்சில்வேனியாவில் பிராட்போர்ட் கவுண்டி என்ற இடத்தில் ஒரு பண்ணையில் பிறந்தார். இவரின் தந்தை வில்லியம் ஹோவெல் ஒரு விவசாயியாகவும் நில அளவையாளராகவும் இருந்தார். இவரின் தாயார் ஆனி பி எவான்ஸ் ஒரு ஆசிரியர் ஆவார்.  எவான்ஸ் ஐந்து , ஆறு வயது இருந்தபோது, அவரது பெற்றோர்களால் வீட்டில் கற்பிக்கப்பட்டு, பின்னர் நேதாமில்  இருந்த ஓரறைப் பள்ளி ஒன்றில் கல்வி கற்றார். அங்கு கல்வியில் மிகச்சிறப்பான நிலை பெற்றார்.

1886 இல், ஈவான்ஸ் தனது சகோதரர் மோர்கன் போலவே, ஸ்கார்லெட் காய்ச்சலில் இருந்து தப்பிப்பிழைத்தவர் ஆவார்.

அவர் துவாண்டாவிலுள்ள சூசகஹன்னா காலேஜியேட் நிறுவனத்தில் சேர்ந்தார். அங்கு பெண்கள் கூடைப்பந்து அணியில் விளையாடினார். பின்னாளில் ஒரு ஆசிரியராகவும் ஆனார்.  அவரது நினைவாற்றல்களில், அவர் ஒரு ஆசிரியரானார் என்று எழுதுகிறார். ஏனெனில் அது பெண்களுக்காக திறந்திருந்த  ஒரே தொழிலாக இருந்தது, ஆனால் அப்பணி அவருக்குச் சலிப்பை ஏற்படுத்தியது.  நான்கு ஆண்டுகளுக்குப் பிறகு, அவர் கார்னெல் பல்கலைக்கழகத்தில் கிராமப்புற ஆசிரியர்களுக்கு வழங்கப்பட்ட இலவச வகுப்புகள் எடுக்கும் வாய்ப்பைப் பெற்றார்.  1909 ஆம் ஆண்டு  கார்னெல் பல்கலைக்கழகத்தில்  உதவித்தொகை பெற்று பாக்டீரியாவியலில் இளங்கலை அறிவியல் பட்டம் பெற்றார். விஸ்கான்சின்-மாடிசன் பல்கலைக் கழகத்திலிருந்து உதவித் தொகை பெற்று முதுகலை அறிவியல் பட்டம் பெற்றார். மேலும் விஸ்கான்சின்-மாடிசன் பல்கலைக் கழகத்திலிருந்து  உதவித் தொகை பெற்ற முதல் பெண்மணி எவான்ஸ் ஆவார்.

## மேற்கோள்

பகுப்பு:அமெரிக்கப் பெண் அறிவியலாளர்கள்
பகுப்பு:1975 இறப்புகள்
பகுப்பு:1881 பிறப்புகள்
பகுப்பு:அமெரிக்க நுண்ணுயிரியலாளர்கள்
தோரியம் மோனாக்சைடு

**தோரியம் மோனாக்சைடு** (*Thorium monoxide*) என்பது ThO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தோரியத்தின் இருநிலை ஆக்சைடான இச்சேர்மம் தோரியம்(II) ஆக்சைடு என்றும் அழைக்கப்படுகிறது. இந்த ஈரணு மூலக்கூறிலுள்ள சகப்பிணைப்பு உயர் முனைவுத்திறன் கொண்டதாக உள்ளது. இரண்டு அணுக்களுக்கிடையிலுள்ள மின்புலம் ஒரு சென்டிமீட்டருக்கு 88 கிகாவோட்டுகள் என கணக்கிடப்பட்டுள்ளது. அறியப்பட்டுள்ள அணுக்களுக்கு இடையிலான அதிக அகமின்புலங்களில் இதுவும் ஒன்றாகும் . 

சாதாரணமாக தோரியம் காற்றில் எரிந்து தோரியம் டையாக்சைடைக் கொடுக்கிறது. தோரியத்தின் மீது ஆக்சிசன் முன்னிலையில் லேசர் கற்றையைச் செலுத்தி கதிர்வீச்சுத் தாக்கம் செய்யும்போது தோரியம் மோனாக்சைடு உருவாகிறது . தோரிய மென் படலத்தின் மீது குறைவழுத்த ஆக்சிசனை மிதமான வெப்பநிலையில் செலுத்தும் போதும் அதிக நிலைப்புத்தன்மை கொண்ட டையாக்சைடு மேற்பூச்சின் மீது தோரியம் மோனாக்சைடு அடுக்கு விரைவாக வளர்கிறது .

1580° செல்சியசுக்கும் அதிகமான உயர் வெப்பநிலைகளில் தோரியம் டையாக்சைடை விகிதச்சமமில்லா வினையின் மூலம் தோரியம் மோனாக்சைடாக மாற்ற இயலும். (நீர்ம தோரியம் உலோகத்துடன் வேதிச்சமநிலை) அல்லது 2230° செல்சியசு வெப்பநிலையில் எளிய ஆக்சிசன் பிரிகை வினையின் வழியாகவும் மாற்றலாம் . 
    
:ThO2 + Th(l)  2 ThO(s)
:ThO2 -> ThO(s) + 1/2 O2

## மேற்கோள்கள்

பகுப்பு:ஆக்சைடுகள்
பகுப்பு:தோரியம் சேர்மங்கள்
பகுப்பு:பாறை உப்பு படிகக் கட்டமைப்பு
பிளாவ்னாயிட்டு

**பிளாவ்னாயிட்டு** (*Plavnoite*) என்பது K0.8Mn0.6[(UO2)2O2(SO4)]•3.5H2O  என்ற வேதி வாய்ப்பாட்டால் விவரிக்கப்படும் ஒரு கனிமம் ஆகும். அரியவகை யுரேனியம் சல்பேட்டு அணைவுக் கனிமம் என்றும் இரண்டாம் நிலை யுரேனியக் கனிமம் என்றும் இது வகைப்படுத்தப்படுகிறது. பிளாவ்னாயிட்டில் யுரேனைல் குழுக்கள் இடம்பெற்றுள்ளன. செக்குடியரசில் உள்ள யாச்சிமோவ் நகரத்தின் பிளாவ்னோ சுரங்கத்தில் இக்கனிமம் கண்டறியப்பட்டது . இச்சுரங்கம் பல அரிய கனிமங்களுக்கும் தனித்தன்மையான சில கனிமங்களுக்கும் பிறப்பிடமாக கருதப்படுகிறது . 

சிப்பெய்ட்டு  கனிமத்துடன் தொடர்புடையதாக இருந்தாலும் பிளாவ்னாயிட்டு தனித்தன்மை மிக்கதொரு கனிமமாகும் . 

பன்னாட்டு கனிமவியல் சங்கம் பிளாவ்னாயிட்டு கனிமத்தை Pvn   என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:யுரேனியம் கனிமங்கள்
பகுப்பு:பொட்டாசியம் கனிமங்கள்
பகுப்பு:மாங்கனீசு கனிமங்கள்
பகுப்பு:ஒற்றைச்சரிவச்சுக் கனிமங்கள்
கடல் ஒளிர்வி

**கடல் ஒளிர்வி**(*Noctiluca scintillans*) என்பது ஒளிரும் தன்மையுள்ள கடல்வாழ் உயிரினமாகும். இவை தூண்டப்படும் போது உயிரொளிர்வை வெளியிடுகின்றன. 

## மேற்கோள்கள்

பகுப்பு:கடல்வாழ் உயிரினங்கள்
ஜூலி பெயெட்

**ஜூலி பெயெட்**  (Julie Payette, பிறப்பு: அக்டோபர் 20, 1963) தற்போதைய கனடாவின் கவர்னர் ஜெனரலாவார். இவர்  கனடியன் கூட்டமைப்பின் 29 வது ஆளுநர் ஜெனரல் ஆவார். சூலை 13, 2017 அன்று, பிரதம மந்திரி ஜஸ்டின் துரூடோ, இராணி ஐக்கிய இராச்சியத்தின் இரண்டாம் எலிசபெத் கனடாவின் அடுத்த கவர்னர் ஜெனரலாக பெயெட்டை நியமித்துள்ளதாக அறிவித்தார். 2017,  அக்டோபர் 2 ஆம் நாள் பெயெட் கனடாவின் ஆளுநராகப் பதவியேற்றார். **ஜூலி பெயெட்,** இப்பதவி வகிக்கும் நான்காவது பெண் மற்றும் ஆறாவது பிரெஞ்சு மொழிபேசும் பிராங்கோபோன் ஆவார்.

பெயெட் ஒரு பொறியியலாளரும், வணிகரும், கனடிய வின்வெளி வீரரும்  கனடிய வின்வெளி நிறுவனத்தின் முன்னாள் உறுப்பினராகவும் உள்ளார்.  எஸ்.டி.எஸ் -96 மற்றும் எஸ்.டி.எஸ்-127 ஆகிய இரண்டு விண்வெளி விமானங்களிலும் பெயெட் 25 நாட்களுக்கு மேலாக  தங்கியிருந்துள்ளார். அவர் கனடிய விண்வெளி நிறுவனத்தின் (CSA) தலைமை விண்வெளி வீரராக பணியாற்றியுள்ளார், மேலும் ஹூஸ்டனில் உள்ள நாசாவின் குழுக் கட்டுப்பாட்டு மையத்தில் விமானக் கட்டுப்பாட்டாளராகவும் பணியாற்றியுள்ளார்.

2013, ஜூலை மாதம் மொண்ட்ரியால் அறிவியல் மையத்திற்கு தலைமை நிர்வாக அதிகாரியாக பெயெட் நியமிக்கப்பட்டார்.ஏப்ரல் 2014 இல், அவர்  கனடா தேசிய வங்கியின் இயக்குநர்கள் குழுவில் ஒருவராக நியமிக்கப்பட்டார்.

## கல்வியும் தொடக்க காலப் பணிகளும்
1963 ஆம் ஆண்டு அக்டோபர் மாதம் 20 ஆம் தேதி , கியூபெக்கில் உள்ள மொண்ட்ரியால் எனுமிடத்தில் பெயெட் பிறந்தார்.  அன்குன்சிக், மவுண்ட்-செயிண்ட்-லூயிஸ் கல்லூரியிலும், ரெஜினா அசூம்ப்டா கல்லூரியிலும் தனது உயர்கல்வியைப் பெற்றார். 1982 ஆம் ஆண்டில் அவர் பிரித்தானியாவின் சவுத் வேல்சில் உள்ள அட்லாண்டிக் கல்லூரியில் சர்வதேச இளங்கலைப் பட்டயப் படிப்பை முடித்தார்.

தனது இளங்கலைக் கல்விக்காக மக்கில் பல்கலைக் கழகத்தில் பெயெட் சேர்ந்தார். அங்கு 1986 ஆம் ஆண்டில் அவர் மின்னணுப் பொறியியலில் இளங்கலைப் பொறியியல் பட்டம்பெற்றார். 1990 ஆம் ஆண்டு டொராண்டோ பல்கலைக்கழகத்தில் கணினி பொறியியல் துறையில் பயன்பாட்டு அறிவியலில் முதுகலைப் பட்டம் பெற்றார். அவரது ஆய்வானது,  மொழியியல் நுண்ணறிவு, செயற்கை நுண்ணறிவு ஆகிய துறையில் கவனம் செலுத்தியது.  அவர்  55,000 உறுப்பினர்கள் கொண்ட கியூபெக் பொறியாளர் அமைப்பின் உறுப்பினராக உள்ளார் 

## மேற்கோள்கள்

பகுப்பு:வாழும் மக்கள்
பகுப்பு:கனடியப் பெண் அறிவியலாளர்கள்
பகுப்பு:1963 பிறப்புகள்
பகுப்பு:Pages using deprecated image syntax
பகுப்பு:Articles with hCards
பகுப்பு:விண்வெளி அறிவியலாளர்கள்
பகுப்பு:கனடிய அரசியல்வாதிகள்
பகுப்பு:விண்வெளி வீராங்கனைகள்
செவ்வக விளக்கப்படம்

**செவ்வக விளக்கப்படம்** அல்லது **பட்டை விளக்கப்படம்** (*bar chart* or *bar graph*) என்பது  ஒரு தெளிவான தரவின் விவரங்களை செவ்வகங்களைக் கொண்டு காட்டும் விளக்கப்பட வடிவமாகும்.  செவ்வக விளக்கப்படத்திலுள்ள செவ்வகங்களின் நீளங்கள் (உயரங்கள்), அவைக் குறிக்கும் மதிப்புகளின் விகிதத்தில் இருக்கும். இந்த விளக்கப்படங்களில் காணப்படும் செவ்வகங்கள் செங்குத்தாகவோ அல்லது கிடைமட்டமாகவோ அமையலாம்.

ஒரு தரவிலுள்ள விவரங்களை எளிய முறையில் ஒப்பீடு செய்ய செவ்வக விளக்கப்படங்கள் உதவுகின்றன. செவ்வக விளக்கப்படத்தின் ஒரு அச்சு ஒப்பீடு செய்யப்படும் வகையினங்களையும் மற்றொரு அச்சு அவ்வகையினங்களின் மதிப்புகளையும் குறிக்கும்.

## வரலாறு
வில்லியம் பிளேபேர் (1759-1824) என்பவரே முதன்முதலாகச் செவ்வக விளக்கப்படத்தைக் கண்டறிந்தவராகப் பல ஆதாரங்கள் கூறுகின்றன. தி கமர்சியல் அன்டு பொலிட்டிகல் அட்லசு என்ற அவரது படைப்பில் காணப்படும் வரைபடமே (*Exports and Imports of Scotland to and from different parts for one Year from Christmas 1780 to Christmas 1781*)  வரலாற்றின் முதல் செவ்வக விளக்கப்படமாகக் கருதப்படுகிறது. எனினும் இதற்கும் 300 ஆண்டுகளுக்கு முன்னராகத் *தி லேட்டியூடு ஆப் பார்ம்சு* இல் வெளியிடப்பட்ட, "மாறாத முடுக்கத்தில் நகரும் பொருளின் திசைவேகத்திற்கான வரைபடங்களை"  செவ்வக விளக்கப்படங்களின் முன்னோடியாகக் கொள்ளலாம் (இவ்வரைபடங்களை உருவாக்கியவர்களாக ஜேக்கோபசு டி சான்க்டோ மார்ட்டினோ அல்லது சிலவேளைகளில் நிக்கோலசு ஓர்ஸ்மெ என்ற கருத்து நிலவுகிறது).

## அமைப்பு
செவ்வக விளக்கப்படங்களின் ஆட்களங்கள் தனித்த வகைமானங்களாக இருக்கும். ஒரு தரவிற்கு செவ்வக விளக்கப்படம் வரையும்போது முழுத்தரவும் ஒரே வரைபடத்தில் அடங்கும்விதத்தில் அளவுதிட்டம் எடுத்துக்கொள்ளப்படும். ஒரு தரவில் ஒப்பீடு செய்யப்படும் வகைமானங்கள் இயல்பாகவே வரிசைப்படுத்தப்பட்டவையாக இல்லாதபட்சத்தில், அத்தரவிற்கான செவ்வக விளக்கப்படத்தில் செவ்வகங்கள் எந்தவொரு வரிசைப்படியும் இருக்கலாம். செவ்வக விளக்கப்படங்கள், வகைமானப்படுத்தப்பட்ட தரவின் காட்சி உருவகிப்பாகும்.
  வகைமானப்படுத்தப்பட்டத் தரவு என்பது தனித்த தொகுப்புகளாக தொகுக்கப்பட்ட தரவாகும். எகா: ஆண்டின் மாதங்கள், வயதுவாரியான தொகுப்புகள், காலணி அளவுகள், விலங்குகள். பொதுவாக இவ்வகைமானங்கள் பண்புசார்ந்தவை. செங்குத்தான செவ்வக விளக்கப்படங்களில் வகைமானங்கள் கிடை அச்சிலமையும்; செவ்வகங்களின் உயரம் அந்தந்த வகைமானங்களின் மதிப்பைக் குறிக்கும்.

## மேற்கோள்கள்

## வெளியிணைப்புகள்

*Directory of graph software and online tools (many can handle bar charts)
*Create A Graph. Free online graph creation tool at the website for the National Center for Education Statistics (NCES)
*Livegap Charts . Free online chart maker

பகுப்பு:புள்ளியியல் விளக்கப்படங்கள்
பார்சன்சைட்டு

**பார்சன்சைட்டு** (*Parsonsite*)   என்பது Pb2(UO2)(PO4)2•2H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஈய யுரேனியம் பாசுபேட்டு கனிமம் என்று இதை வகைப்படுத்துகிறார்கள். 45% ஈயமும் 25% யுரேனியமும் சேர்ந்து இக்கனிமம் உருவாகியுள்ளது. நீட்சியான மரச்சட்டம் போன்ற போலி ஒற்றைச் சாய்வு படிகங்களாகவும்,  பல்மைய ஆரப்படிகங்களாகவும், தகடுகளாகவும், தூள் பொதிவுகளாகவும் இது உருவாகிறது. இள மஞ்சள் நிறத்தில் காணப்படும் இக்கனிமத்தின் கடினத் தன்மை மதிப்பு 2.5 முதல் 3 வரை என மோவின் அளவுகோல் தெரிவிக்கிறது. மேலும் பார்சன்சைட்டின் ஒப்படர்த்தி 5.72 முதல் 6.29 வரையாகும்.

காங்கோ நாட்டின்  கட்டாங்கா மாகணத்திலுள்ள சிங்கோலோப்வே சுரங்கத்தில் முதன்முதலாக 1923 ஆம் ஆண்டு பார்சன்சைட்டு கனிமம் கண்டறியப்பட்டது. கனடாவின் டொரண்டோ பல்கலைக்கழக கனிமவியலாளர் ஆர்த்தர் லியோனார்டு பார்சன்சு கண்டுபிடித்த காரணத்தால் கனிமத்திற்கு பார்சன்சைட்டு என்ற பெயர் வைக்கப்பட்டது   

## மேற்கோள்கள்

பகுப்பு:யுரேனியம் கனிமங்கள்
பகுப்பு:பாசுப்பேட்டு கனிமங்கள்
பகுப்பு:முச்சரிவச்சுக் கனிமங்கள்
மூன்டைட்டு

**மூன்டைட்டு** (*Mundite*)   என்பது Al(UO2)3(PO4)2(OH)3·5(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  யுரேனியம் பாசுபேட்டு கனிமம் என்று இதை வகைப்படுத்துகிறார்கள். இக்கனிமத்தில் அலுமினியம் கலந்து மஞ்சள் நிறத்துடன் காணப்படுகிறது. பொதுவாக சுண்ணாம்புக் கல் அல்லது மணற்கற்களின் மீது இக்கனிமம் காணப்படுகிறது. 

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:யுரேனியம்(VI) கனிமங்கள்
பகுப்பு:அலுமினியம் கனிமங்கள்
பகுப்பு:நேர்ச்சாய்சதுரக் கனிமங்கள்